**Likumprojekta “Grozījumi Pievienotās vērtības nodokļa likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Pievienotās vērtības nodokļa likumā” (turpmāk – likumprojekts) mērķis ir ieviest iekšzemē pievienotās vērtības nodokļa (turpmāk – PVN) 0 procentu likmi Covid-19 vakcīnu un Covid-19 *in vitro* diagnostikas medicīnisko ierīču piegādei, kā arī pakalpojumiem, kas cieši saistīti ar šādām vakcīnām un ierīcēm, lai tādējādi nodrošinātu piekļuvi Covid-19 vakcīnu un Covid-19 *in vitro* diagnostikas medicīnisko ierīču piegādēm par samērīgākām izmaksām. Tāpat ar likumprojektu veikts tehniskais precizējums attiecībā uz regulējuma atsauci.Likumprojekts paredz, ka likums stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts ir izstrādāts, balstoties uz Padomes 2020. gada 7. decembra direktīvu (ES) 2020/2020, ar ko, reaģējot uz Covid-19 pandēmiju, groza Padomes Direktīvu 2006/112/EK attiecībā uz pagaidu pasākumiem saistībā ar pievienotās vērtības nodokli, kas piemērojams Covid-19 vakcīnām un *in vitro* diagnostikas medicīniskajām ierīcēm (turpmāk – Direktīva 2020/2020).Ar likumprojektu ir paredzēts arī precizēt atsauci par PVN 0 procentu likmes piemērošanu. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pasaules Veselības organizācija (turpmāk – PVO) 2020.gada 30.janvārī paziņoja, ka Covid-19 uzliesmojums ir starptautiska mēroga ārkārtas situācija sabiedrības veselības jomā. 2020.gada 11.martā PVO situāciju saistībā ar Covid-19 uzliesmojumu raksturoja kā pandēmiju.Ņemot vērā Covid-19 pandēmiju, Eiropas Komisija (turpmāk –EK) ir veikusi ārkārtas pasākumus PVN jomā, lai palīdzētu tās uzliesmojumā cietušajiem. EK 2020.gada 3.aprīlī pieņēma Lēmumu (ES) 2020/491, ar ko Eiropas Savienības dalībvalstīm (turpmāk –dalībvalsts) ļauj uz laiku noteikt atbrīvojumu no PVN un no ievedmuitas nodokļiem precēm, kas vitāli nepieciešamas Covid-19 uzliesmojuma seku apkarošanā (tai skaitā individuālās aizsardzības līdzekļiem, *in vitro* diagnostikas medicīniskajām ierīcēm, piemēram, ventilatoriem un ierobežotam skaitam zāļu). Šis lēmums attiecas tikai uz preču importu, nevis uz piegādēm Eiropas Savienības (turpmāk – ES) teritorijā vai iekšzemes piegādēm, jo EK autonomās pilnvaras šajā jomā ir ierobežotas. Šobrīd šā lēmuma termiņš ir pagarināts līdz 2021.gada 30.aprīlim.Lai gan pašreizējie PVN noteikumi ļauj daļēji samazināt Covid-19 vakcīnu un testu izmaksas, Padomes 2006.gada 28.novembra Direktīva 2006/112/EK par kopējo pievienotās vērtības nodokļa sistēmu (turpmāk – Direktīva 2006/112/EK) neparedz piemērot PVN 0 procentu likmi šādām vakcīnām un ar tām cieši saistītiem pakalpojumiem. Tāpat Direktīva 2006/112/EK neparedz piemērot PVN samazinātu vai PVN 0 procentu likmi *in vitro* diagnostikas medicīniskajām ierīcēm, tai skaitā ar tām cieši saistītiem pakalpojumiem.Direktīvas 2020/2020 mērķis ir pēc iespējas ātrāk nodrošināt piekļuvi Covid-19 vakcīnu un Covid-19 *in vitro* diagnostikas medicīnisko ierīču piegādei, kā arī pakalpojumiem, kas cieši saistīti ar šādām vakcīnām un ierīcēm, par samērīgākām izmaksām. Tā paredz dalībvalstu izvēles iespēju uz noteiktu laiku, t.i., līdz 2022.gada 31.decembrim, noteikt:- PVN 0 procentu likmi Covid-19 vakcīnu piegādei un ar šādām vakcīnām cieši saistītiem pakalpojumiem;- PVN 0 procentu likmi Covid-19 *in vitro* diagnostikas medicīnisko ierīču piegādei un ar šādām ierīcēm cieši saistītiem pakalpojumiem; - PVN samazināto likmi Covid-19 *in vitro* diagnostikas medicīnisko ierīču piegādei un ar šīm ierīcēm cieši saistītiem pakalpojumiem. Direktīva 2020/2020 paredz, ka PVN samazināto likmi vai PVN 0 procentu likmi drīkst piemērot tikai tādām Covid-19 *in vitro* diagnostikas medicīniskajām ierīcēm, kas atbilst Eiropas Parlamenta un Padomes Direktīvā 98/79/EK vai Eiropas Parlamenta un Padomes Regulā (ES) 2017/746 un citos piemērojamos ES tiesību aktos noteiktajām piemērojamām prasībām. PVN samazinātu likmi vai PVN 0 procentu likmi var piemērot tikai Covid-19 *in vitro* diagnostikas medicīniskajām ierīcēm, kurām var uzlikt CE zīmi. Šī zīme ir marķējums, ar ko ražotājs norāda, ka ierīce atbilst piemērojamajām prasībām, kuras izklāstītas ES saskaņošanas tiesību aktos attiecībā uz tā uzlikšanu. Savukārt PVN 0 procentu likmi var piemērot tikai EK vai dalībvalstu atļautām Covid-19 vakcīnām.Ņemot vērā ar Covid-19 pandēmiju saistītās situācijas steidzamību, Direktīva 2020/2020 ir jāpārņem Latvijā pēc iespējas ātrāk un atbilstošāk Latvijas situācijai, lai nodrošinātu, ka Covid-19 vakcīnu un Covid-19 *in vitro* diagnostikas medicīnisko ierīču piegāde kļūst lētāka.  Likumprojekta mērķis ir noteikt PVN 0 procentu likmes piemērošanu vismaz līdz 2022.gada 31.decembrim[[1]](#footnote-1) Covid-19 vakcīnu piegādei un ar šādām vakcīnām cieši saistītiem pakalpojumiem un Covid-19 *in vitro* diagnostikas medicīnisko ierīču piegādei un ar šādām ierīcēm cieši saistītiem pakalpojumiem, lai nodrošinātu piekļuvi Covid-19 vakcīnu un Covid-19 *in vitro* diagnostikas medicīnisko ierīču piegādēm par samērīgākām izmaksām. Tāpat veikts tehniska rakstura precizējums PVN likuma 41.panta pirmās daļas 3.punktā.Ar Covid-19 vakcīnu un Covid-19 *in vitro* diagnostikas medicīnisko ierīču cieši saistīti pakalpojumi varētu būt, piemēram, tādi pakalpojumi kā transportēšanas, uzglabāšanas pakalpojumi.Tiek paredzēts, ka regulējums stājas spēkā pēc iespējas ātrāk, proti, likums stājas spēkā nākamajā dienā pēc tā izsludināšanas. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija un Veselības ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums skar:* reģistrētus PVN maksātājus, kuri iekšzemē veic Covid-19 vakcīnu un Covid-19 *in vitro* diagnostikas medicīnisko ierīču iegādi un piegādi;
* patērētājus, kuri saņem Covid-19 vakcīnu un Covid-19 *in vitro* diagnostikas pakalpojumus.
 |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta ieviešana pozitīvi ietekmēs tautsaimniecību. Pozitīvie efekti Covid-19 apkarošanas gadījumā būs vērojami vidējā un ilgtermiņā tautsaimniecības aktivitātē. Attiecībā uz PVN 0 procentu likmes piemērošanu Covid-19 vakcīnu iegādei un piegādei un ar šādām vakcīnām cieši saistītiem pakalpojumiem un Covid-19 *in vitro* diagnostikas medicīnisko ierīču iegādei un piegādei un ar šādām ierīcēm cieši saistītiem pakalpojumiem administratīvais slogs paliks nemainīgs. |
| 3. | Administratīvo izmaksu monetārs novērtējums | Likumprojekta administratīvo izmaksu monetāru aprēķinu nav iespējams veikt.  |
| 4. | Atbilstības izmaksu monetārs novērtējums | Likumprojekta atbilstības izmaksu monetāru aprēķinu nav iespējams veikt. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 884 931 000 | 0 | 2 735 617 430 | -800 000 – -1 900 000 | 2 926 378 862 | ‑2 100 000 – -3 400 000 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 884 931 000 | 0 | 2 735 617 430 | -800 000 – -1 900 000 | 2 926 378 862 | ‑2 100 000 –  -3 400 000 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 884 931 000 | 0 | 2 735 617 430 | 0 | 2 926 378 862 | 0 | 0 |
| 2.1. valsts pamatbudžets | 2 884 931 000 | 0 | 2 735 617 430 | 0 | 2 926 378 862 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -800 000 – -1 900 000 | 0 | ‑2 100 000 –  -3 400 000 | 0 |
| 3.1. valsts pamatbudžets | 0 | 0 | 0 | -800 000 – -1 900 000 | 0 | ‑2 100 000 –  -3 400 000 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | -800 000 – -1 900 000 | X | ‑2 100 000 –  -3 400 000 | 0 |
| 5.1. valsts pamatbudžets | 0 | -800 000 – -1 900 000 | ‑2 100 000 –  -3 400 000 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Šobrīd nav iespējams konkrēti noteikt, kāda būtu ietekme uz valsts budžetu, bet ir secināms, ka tā būs negatīva. Ņemot vērā ar Covid-19 vakcīnu transportēšanas un uzglabāšanas saistītus nosacījumus (zemas temperatūras režīms), varētu pieņemt, ka to piegāde tiks veikta tieši uz vakcinācijas centriem. Kad būs zināmi šo vakcīnu transportēšanas un uzglabāšanas nosacījumi, būs iespējams spriest par ar Covid-19 vakcīnu cieši saistītiem pakalpojumiem, kas uz doto brīdi nav iespējams.Provizoriski tiek izskatīti trīs scenāriji: bāzes scenārijs, labvēlīgs un nelabvēlīgs scenārijs. Scenāriju pieņēmumi par vakcinācijas aktivitāti balstās uz eksperta viedokli un uz publiski pieejamu informāciju. Bāzes scenārijā tiek pieņemts, ka divu gadu laikā ar valsts apmaksātu COVID-19 vakcīnu vakcinēto cilvēku skaits varētu sasniegs 600 tūkst., savukārt labvēlīgajā scenārijā šis skaits ir 800 tūkst., kas atbilst Veselības ministrijas publiskotai informācijai, ka valsts apmaksāta vakcīna varētu tikt nodrošināta vairāk nekā 800 tūkst. cilvēkiem[[2]](#footnote-2). Ņemot vērā kopējo vakcinēto cilvēku skaitu, kā arī faktu, ka vakcinācija pret Covid‑19 būs brīvprātīga, labvēlīgā scenārijā tiek pieņemts, ka divu gadu laikā tiek vakcinēti gandrīz visi Latvijas iedzīvotāji; bāzes scenārijā – apmēram puse no Latvijas iedzīvotājiem, bet nelabvēlīgā scenārijā ar iedzīvotāju zemu vakcinācijas aktivitāti – apmēram 30%.Veselības ministrija veica 1,6 milj. *euro* iemaksu, lai ar vakcīnu ražotājiem noslēgtu līgumu par zemāku cenu. Pēc Veselības ministrijas aplēsēm, bāzes scenārijā vienas Covid-19 vakcīnas devas cena varētu būt ap 15,5 *euro*, savukārt, labvēlīgā scenārijā – 12 *euro*. Pēc eksperta viedokļa nelabvēlīgā scenārijā Covid-19 vakcīnas devas varētu būt ap 20 *euro*. Ņemot vērā, ka gala patērētāja cena iekļaus sevī ne tikai Covid-19 vakcīnas devas cenu, bet arī transportēšanas, uzglabāšanas u.tml. izmaksas, balstoties uz eksperta viedokli tiek pieņemts, ka bāzes, labvēlīgā un nelabvēlīgā scenārijā gala patērētāja cena varētu būt attiecīgi 17, 13 un 22 *euro*. Jāuzsver, ka ņemot vērā to, ka vakcīnu iepirkumu process nav noslēgts un situācija mainās ļoti dinamiski, līdz ar to, visi esošie aprēķini un prognozes ir indikatīvi un aptuveni, it īpaši attiecībā uz visām papildus izmaksām.Fiskālā ietekme tiek aprēķināta gadījumam, kad Covid‑19 vakcīnu piegādei PVN 12% likmes vietā tiek piemērota PVN 0 procentu likme. Apkopojot visus trīs scenārijus, var secināt, ka šā pasākuma ieviešanas rezultātā minimālā negatīvā fiskālā ietekme 2021. un 2022.gadā būtu attiecīgi **0,8 un 2,1** milj. *euro* apmērā, savukārt maksimālā negatīvā fiskālā ietekme pie dotiem pieņēmumiem 2021. un 2022.gadā būtu attiecīgi **1,9 un 3,4** milj. *euro* apmērā.Šobrīd nav iespējams informēt par situāciju ar Covid-19 *in vitro* diagnostikas medicīniskajām ierīcēm. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Finanšu ministrija (tai skaitā VID). |
| 3. | Cita informācija | Darījumi ar PVN 0 procentu likmi atbilstoši pastāvošai kārtībai, kādā PVN deklarācijā jau pašlaik norāda citus iekšzemē veiktos ar PVN 0 procentu likmi apliekamos darījumus, būs uzrādāmi PVN deklarācijā vispārējā kārtībā saskaņā ar spēkā esošajiem Ministru kabineta 2013.gada 15.janvāra noteikumiem Nr.40 “Noteikumi par pievienotās vērtības nodokļa deklarācijām” un tas tiks paskaidrots VID informatīvajā materiālā.Darījumu izvērtēšanai  VID atbilstoši likumam “Par Valsts ieņēmumu dienestu” ir tiesības lūgt iesniegt detalizētāku informāciju par veiktajiem darījumiem.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar likumprojektu tiek pārņemta Padomes 2020.gada 7.decembra direktīva (ES) 2020/2020, ar ko, reaģējot uz Covid-19 pandēmiju, groza Padomes Direktīvu 2006/112/EK attiecībā uz pagaidu pasākumiem saistībā ar pievienotās vērtības nodokli, kas piemērojams Covid-19 vakcīnām un *in vitro* diagnostikas medicīniskajām ierīcēm. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2020. gada 7. decembra direktīva (ES) 2020/2020, ar ko, reaģējot uz Covid-19 pandēmiju, groza Padomes Direktīvu 2006/112/EK attiecībā uz pagaidu pasākumiem saistībā ar pievienotās vērtības nodokli, kas piemērojams Covid-19 vakcīnām un *in vitro* diagnostikas medicīniskajām ierīcēm |
| A | B | C | D |
| Direktīvas 2020/2020 1.panta pirmā daļa (Direktīvas 2006/112 129.a panta 1.punkta “a” apakšpunkts | - | Nav pārņemts (izmantota paredzētā rīcības brīvība ieviest 129.a panta 2.punkta “b” apakšpunktu) | Likumprojekts neparedz stingrākas prasības |
| Direktīvas 2020/2020 1.panta pirmā daļa (Direktīvas 2006/112 129.a panta 1.punkta “b” apakšpunkts | Likumprojekta 2.pants (Pievienotās vērtības nodokļa likuma 42.panta astoņpadsmitā daļa) | Pārņemts pilnībā  | Likumprojekts neparedz stingrākas prasības |
| Direktīvas 2020/2020 1.panta pirmā daļa (Direktīvas 2006/112 129.a panta 1.punkta otrais ievilkums | Likumprojekta 2.pants (Pievienotās vērtības nodokļa likuma 42.panta astoņpadsmitā daļa) | Pārņemts pilnībā  | Likumprojekts neparedz stingrākas prasības |
| Direktīvas 2020/2020 1.panta otrā daļa (Direktīvas 2006/112 129.a panta 2.punkts) | Likumprojekta 2.pants (Pievienotās vērtības nodokļa likuma 42.panta septiņpadsmitā daļa) | Pārņemts pilnībā  | Likumprojekts neparedz stingrākas prasības |
| Direktīvas 2020/20201.panta trešā daļa (Direktīvas 2006/112 129.a panta 3.punkts) | Likumprojekta 3.pants (Pievienotās vērtības nodokļa likuma pārejas noteikumu 35.1 punkts) | Pārņemts pilnībā  | Likumprojekts neparedz stingrākas prasības |
| Direktīvas 2020/20202.panta 1.punkts  | Likumprojekta 4.pants (Pievienotās vērtības nodokļa likuma informatīvās atsauces uz Eiropas Savienības direktīvām 20.1 punkts) | Pārņemts pilnībā  | Likumprojekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīva 2020/2020 paredz izvēles brīvību dalībvalstij ieviest atbilstošu PVN likmi: PVN samazināto likmi vai PVN 0 procentu likmi ar tiesībām atskaitīt priekšnodokli Direktīvā 2020/2020 noteiktajām precēm un ar tām cieši saistītiem pakalpojumiem. Ar likumprojektu tiek paredzēts ieviest Latvijā PVN 0 procentu likmi noteiktajiem darījumiem, lai pilnībā sasniegtu izvirzīto mērķi - samazināt galapatērētāja maksājamo gala cenu.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc likumprojekta iesniegšanas izskatīšanai Ministru kabinetā informācija par likumprojektu tiks nosūtīta Latvijas Darba devēju konfederācijai, Latvijas Nodokļu konsultantu asociācijai, Latvijas Tirdzniecības un rūpniecības kamerai, Latvijas nodokļu maksātāju tiesību asociācijai.  |
| 2. | Sabiedrības līdzdalība projekta izstrādē | Ņemot vērā, ka regulējums ir steidzams, jo saistīts ar Covid-19 pandēmiju, apspriešanās ar ieinteresētajām personām netika veikta. |
| 3. | Sabiedrības līdzdalības rezultāti | Šobrīd nav informācijas par sabiedrības viedokli.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts nemainīs pārvaldes funkcijas un institucionālo struktūru, kā arī netiks veidotas jaunas institūcijas, savukārt esošās institūcijas netiks likvidētas vai reorganizētas. |
| 3. | Cita informācija | Nav |

Finanšu ministrs J. Reirs

*Jacuka 67095511*

*Tatjana.Jacuka@fm.gov.lv*

v\_sk. = 2520

1. Termiņš, kas ir atļauts saskaņā ar Direktīvu 2020/ 2020 [↑](#footnote-ref-1)
2. Veselības ministrija. 17.11.2020. *Plānots vispirms pret Covid-19 vakcinēt medicīnas darbiniekus*. Iegūts no: <https://www.vm.gov.lv/lv/jaunums/planots-vispirms-pret-covid-19-vakcinet-medicinas-darbiniekus> [sk. 26.11.2020.] [↑](#footnote-ref-2)